નવી દિલ્હી: નોટબંધી બાદ કેન્દ્રની મોદી સરકારની લોકપ્રિયતામાં વધારો થયો છે. ‘ઈન્ડિયા ટુ ડે’ અને ‘કાર્વી ઈનસાઈટ્સ’ સર્વેમાં મોદી સરકારની કરિશ્મા અને લોકપ્રિયતા અકબંધ છે. ઓપિનિયન પોલના જણાવ્યા અનુસાર જો આજે સામાન્ય ચૂંટણી યોજાય તો એનડીએને ૩૬૦ બેઠક મળી શકે છે. એટલું જ નહીં સર્વેમાં પીએમ મોદીના ગ્રાફમાં ભારે ઉછાળો આવ્યો છે. ૬૫ ટકા લોકોએ નરેન્દ્ર મોદીને વડા પ્રધાન પદ માટે સર્વશ્રેષ્ઠ ઉમેદવાર ગણાવ્યા છે.